Miljøsamling Moelven–Næroset SKI / Team Sjusjøen 22. – 24. September 2023

Sted: Sälen / Lindvallen Sverige – Reisetid ca 2,5 timer fra Næroset/Moelv/Brumunddal
For hvem: Aktive i Moelven og Næroset SKI og Team Sjusjøen, samt deres familier. I tillegg er samlingen også åpen for alle som har lyst til å begynne på ski.  Hovedfokus er miljøskapende aktiviteter så man trenger ikke være hardt satsende på ski for å delta. Det blir gitt tilbud til alle aldre. 
Alle barn må ha følge av foreldre eller være med en annen familie som har ansvaret gjennom helgen. Det blir en sosial profil på samlingen så vi håper så mange familier som mulig vil være med. Aktivitetene tilpasses ulike aldersgrupper. Endelig kjøreplan og opplegg vil komme nærmere avreise. Vi kan love en innholdsrik helg med både sosialt og ikke minst godt treningsmessig utbytte. Samlingen passer for alle, uavhengig av aktivitet- og ferdighetsnivå.

Aktiviteter:
Konkret program vil vi måtte komme tilbake til nærmere, men innhold vil være:
· Rulleski
· Lek med ball
· Ulike aktiviteter utendørs
· Mulig tur opp slalåmbakkene
· Bading i badeland for alle aldersgrupper. Dette blir en del av treningsprogrammet lørdag.
· Bowling og felles middag lørdag kveld. Tacobuffet eller Hamburger på Experium
· Det vil også bli lagt opp til litt aktivitet for småsøsken (under skolealder), men her vil vi trenge litt hjelp av foreldre til gjennomføring. Foreldre må være med/tilstede

Overnatting:
Ulike alternativer under. Her kan man velge å dele med noen eller at familier bor alene. Det er ingen måltider inkludert i overnattingsprisen og det er lagt opp til at man må vaske ut selv. Utvask kan bestilles mot tillegg i pris.
Alle alternativene har gode muligheter for tilberedning av mat og de ligger i kort gangavstand fra hverandre og fra der aktivitetene vil finne sted.
Pris oppgitt er pris for leie av leilighet fra fredag til søndag. 
Timmerby Top med 14 bäddar fördelat i 5 sovrum – SEK 7.025:-
Timmerbyn med 10 bäddar fördelat i 4 sovrum – SEK 5.330:-
Timmerbyn med 4 bäddar fördelat i 2 sovrum - SEK 2.295:-

Man kan se på de ulike alternativene her:
http://www.skistar.com – velg Sälen som destinasjon. Det er samme leiligheter/hytter som i 2016, 2017 og 2018, 2019 og 2022 for de som var med da.

Pris:
· Man betaler overnatting og mat selv ut i fra egne ønsker
· Klubbene dekker middag lørdag kveld for de aktive. Foreldre og søsken betaler selv for mat. Pris ca 200 for voksen og ca 125 for barn tom 12 år.
· Klubben dekker Bowling for alle som ønsker spille. Vi har tilgang til 6 baner slik at disse fordeles mellom de som ønsker spille. Barna har førsteprioritet 
· Pris badeland (forutsetter forhåndsbooking). Betaling på stedet er dyrere.
· Voksen ca. SEK 217
· 8-15 år  ca SEK 178
· 3-7 år SEK 110
Bindende påmelding innen utgangen av fredag 25. August 2027 
Hvordan melde på:
Send mail til moelvenilski@gmail.com.  Vi må ha alle påmeldinger inn på mail og følg listen under for hva påmeldingen skal inneholde. Ber alle følge listen slik at vi slipper ekstra arbeid.
Mailen skal inneholde:
· Navn aktiv skiløper(e)
· Alder på aktiv skiløper
· Navn på foreldre som skal være med
· Navn og alder på søsken som skal være med
· Ønsket alternativ for overnatting
· Navn på de man eventuelt skal dele leilighet / hytte med
· Navn på ansvarlig for leilihet / hytte (en voksen per leilighet / hytte)
· Navn
· Telefon
· Mail
· Adresse
· Påmelding til mat og bowling lørdag kveld (antall voksne og antall barn)
· Booking badeland. Navn og alder.
· Dere må selv sørge for å betale for overnatting når dere mottar bekreftelse på mail. Vi legger ut informasjon på Spond om når bekreftelsen skal være mottatt. Det vil ta noe tid fra dere melder dere på til vi sender samlepåmelding til Skistar som i neste runde utsteder bekreftelse til dere.

Har du spørsmål, send mail til moelvenilski@gmail.com eller ring Anders Hjelle (911 18251)

Vi ser frem til en innholdsrik og trivelig helg sammen i Sälen.

Hilsen trenergruppa
